Source: https://tax-fin-lex.si/Zbirke/SodnaPraksaList?nodeId=043493fc-3749-43a6-aac8-488b1de2d671
Timestamp: 2019-12-15 20:56:29+00:00
Document Index: 2339566

Matched Legal Cases: ['sodišče ', 'sodišče ', 'sodišče ', 'ZKP ', 'sodišče ', 'sodišče ', 'ZKP ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'ZKP ', 'sodišče ', 'ZKP ', 'ZKP ', 'sodišče ', 'sodišče ', 'Sodišče ', 'sodišče ', 'ZKP ', 'ZKP ']

od 31
VSL Sklep II Cp 884/2018
VSL00012372
ZST-1 člen 10, 10/4. ZPP člen 105a, 105a/3
sankcija za neplačilo sodne takse - sklep o umiku pritožbe zaradi neplačila takse - domneva umika pritožbe - sodna taksa kot procesna predpostavka - odmera sodne takse za pritožbo
Sodna taksa se ne plača za vloženo pritožbo zoper sklep, s katerim je odločeno, da se pritožba šteje za umaknjeno. Nasprotna razlaga bi lahko pripeljala do situacije, ko bi neplačilo sodne takse za pritožbo vedno znova terjalo izdajo novega sklepa o domnevi umika pritožbe, ki bi ga bilo ponovno mogoče izpodbijati z novo pritožbo.
VSK Sodba II Kp 31384/2015
VSK00015624
URS člen 15, 22, 34, 35.. ZKP-UPB8 člen 18, 18/2, 371, 371/1-8.. KZ-1-UPB2 člen 174, 174/1.
nedovoljen dokaz - absolutna bistvena kršitev določb kazenskega postopka - kolizija ustavnih pravic - načelo sorazmernosti - kršitev kazenskega zakona - obstoj kaznivega dejanja - kršitev spolne nedotakljivosti z zlorabo položaja - zakonski znaki - podrejen položaj - spolno dejanje
Pritožnik pa ima prav in pritožbeno sodišče pritrjuje njegovim razlogom, da določena ravnanja, ki jih je pritožbeno sodišče izpustilo iz opisa kaznivega dejanja, ne predstavljajo spolnih dejanj v smislu prvega odstavka 174. člena KZ-1 (siljenje gledati spletne strani s spolno vsebino, razkazovanje spolnega uda, nagovarjanje k spolnim uslugam, pošiljanje slike spolnega uda na mobilni telefon oškodovanke, izsiljevanje objemov in poljubov). Pravica do zasebnosti oziroma do lastnega glasu se konča samo takrat in tam, ko se sreča z zakonsko izkazanim močnejšim interesom drugih. Pritožbeno sodišče pritrjuje razlogom izpodbijane sodbe, da je pravica do zasebnosti omejena z drugo ustavno varovano pravico, ki ji je treba dati prednost ob upoštevanju načela sorazmernosti, pri čemer je bil poseg prikritega zvočnega snemanja vsekakor v razumnem sorazmerju s ciljem, zato taka kršitev ni bila protipravna. Posnetek je nastal z namenom, da oškodovankin mož preveri oziroma ugotovi, kaj se z ženo dogaja, posledično pa, da jo zaščiti, saj kot je pojasnil sam, je snemalno napravo vstavil v ženino torbico zato, ker je zaradi njenega dlje trajajočega neobičajnega obnašanja sumil, da je nekaj narobe in ne zaradi ljubosumja kot drugače od sodišča prve stopnje ocenjuje pritožnik
VSM Sklep III Kp 14505/2018
VSM00012007
ZKP člen 390
umik pritožbe - zavrženje pritožbe kot nedovoljene
Obravnavana kazenska zadeva je prispela na višje sodišče dne 16. 5. 2018. Še pred njeno obravnavo, je zagovornik obdolženega dne 30. 5. 2018 sodišču poslal pisni umik pritožbe zoper sodbo Okrožnega sodišča v Murski Soboti I K 14505/2018 z dne 11. 4. 2018. Glede na navedeno je pritožbeno sodišče skladno z določilom člena 390 ZKP pritožbo zagovornika obdolženca zoper navedeno sodbo zavrglo kot nedovoljeno.
VSK Sodba II Kp 7126/2015
VSK00013809
KZ-1 člen 191. ZKP-UPB8 člen 355, 355/2
nasilje v družini - ugotavljanje dejanskega stanja - posredna priča
Za kazniva dejanja, ki so storjena v družinski skupnosti, je značilno, da neposrednih prič praviloma ni na voljo, še manj pa takih, ki bi bile povsem neprizadete oziroma nepristranske. Kadar psihofizično nasilje ne privede do takih poškodb, da bi žrtev potrebovala zdravstveno pomoč, potem razumljivo tudi drugih materialnih dokazov v tej smeri ni na voljo. Prav zato je ugotavljanje dejanskega stanja toliko bolj težavnejše kot sicer ter podvrženo tudi oceni izpovedb posrednih prič, ki pa lahko povedo le o tem, kar so slišale ali izvedele od neposrednih udeležencev. Na podlagi vseh razpoložljivih dokazov mora nato sodišče te dokaze oceniti tako same zase kot v zvezi z ostalimi dokazi ter nato zaključiti, ali nudijo zadostno podlago za potrditev obtožbenih navedb.
VSL Sklep I Cp 1208/2018
VSL00012746
ZST-1 člen 18, 18/3
višina sodne takse - pravilna odmera sodne takse - primarni tožbeni zahtevek - podredni tožbeni zahtevki
S tem, ko je sodišče prve stopnje za podredni zahtevek tožniku naložilo v plačilo tretjino zneska sodne takse, ki bi jo dolgoval, če bi bil podredni zahtevek postavljen kot primarni, je pravilno uporabilo tretji odstavek 18. člena ZST-1.
VSL Sklep II Cp 832/2018
VSL00011945
Pravilnik o sodnih izvedencih in sodnih cenilcih (2010) člen 45, 45/3, 47, 47/4, 49, 49/1, 49/1-1, 51, 51/1, 51/1-2
izvedensko mnenje - zahtevno izvedensko mnenje - odmera nagrade izvedencu - nagrada in stroški izvedenca - materialni stroški izvedenca
Glede na obsežnost mnenja in njegovo zahtevnost, saj je v mnenju podroben tehnični opis in analiza nepremičnine, analiza trga nepremičnin, primerjalne vrednosti zemljišč za gradnjo stavb, za kmetijska zemljišča in za gozdna zemljišča, tržna ocena vrednosti zemljišča in odškodnine ter številne preglednice, pritožbeno sodišče ocenjuje, da gre za zahtevno izvedensko mnenje.
VSL Sklep I Cp 387/2018
CIVILNO PROCESNO PRAVO - ODVETNIŠTVO
VSL00011917
Odvetniška tarifa (2015) člen 12, 12/1, 13. ZPP člen 366a, 366a/1. Odvetniška tarifa (2015) tarifna številka 18
odvetniški stroški - odvetniška tarifa - vrednost točke - vrednost spornega predmeta
Cena storitve je vsota točk za vsako posamezno storitev, pomnožena z vrednostjo točke.
VSL Sodba I Cpg 28/2017
ODŠKODNINSKO PRAVO - ZAVAROVALNO PRAVO
VSL00012226
ZPIZ-2 člen 190, 190/1, 190a, 193, 193/2. ZOZP člen 18
prometna nesreča - premoženjska škoda - nadomestilo iz naslova obveznega pokojninskega in invalidskega zavarovanja - delna invalidnost - invalidnina za telesno okvaro - prepoved povratne veljave pravnih aktov - sprememba zakonodaje - specialni predpis - lex specialis - načelo pravne varnosti in zaupanja v pravo
Spremenjene določbe posegajo v obveznosti tožene stranke in jih povečujejo, česar tožena stranka pred uveljavitvijo spremembe, sploh glede na ustaljeno sodno prakso, ni mogla pričakovati. Zato sprememba na pravnem področju (ko je zakonodajalec, z učinkom od 1. 1. 2016, povsem na novo uredil družbeno razmerje) ni bila predvidljiva in tožena stranka s spremembo ni mogla vnaprej računati.
VSC Sodba Cp 39/2018
VSC00013256
ZPP člen 339, 339/2, 339/2-15
nasprotje med ralogi sodbe in listino - nasprotje med vsebino zapisnika in povzetkom vsebine v sodbi
Ker pritožba ne pove ničesar o tem, katero dejstvo naj bi bilo in iz katere listine naj bi bilo dejstvo napačno preneseno v obrazložitev izpodbijane sodbe, pritožbeno sodišče pa tega ne ugotavlja po uradni dolžnosti, je očitek o storjeni kršitvi iz 15. točke drugega odstavka 339. člena ZPP nekonkretiziran in zato neutemeljen.
VSL Sodba I Cp 132/2018
CIVILNO PROCESNO PRAVO - OBLIGACIJSKO PRAVO - ZEMLJIŠKI KATASTER
VSL00013073
OZ člen 619, 626. ZEN člen 44, 44/1, 44/3. ZPP člen 458, 458/1. Pravilnik o urejanju mej ter spreminjanju in evidentiranju podatkov v zemljiškem katastru (2007) člen 22, 22/2
spor majhne vrednosti - obnova meje v naravi - podjemna pogodba - zemljiški kataster - geodetska storitev - označitev meje v naravi - izročitev dela - plačilo računa - zastaranje - začetek teka zastaranja
Zastaranje ne more začeti teči pred opravo in izročitvijo pravnega posla. Storitev tožeče stranke (označitev meje v naravi) je bila opravljena, ko je tožeča stranka v skladu s tretjim odstavkom 44. člena ZEN izdelano tehnično poročilo posredovala tožencu in pristojni geodetski upravi.
VSL Sklep I Cpg 329/2018
VSL00012654
ZPSPP člen 28, 29
najemna pogodba po ZPSPP - izpraznitveni nalog - poslovni prostor - krivdni razlogi (neplačevanje najemnine) - odstopna izjava zaradi neizpolnitve pogodbe
Ker so bili ob vložitvi predloga za izdajo naloga za izpraznitev poslovnega prostora izpolnjeni pogoji za odstop od najemne pogodbe iz krivdnih razlogov, je prvostopenjsko sodišče pravilno izdalo nalog za izpraznitev. Stališče pritožnika, da bi morala tožeča stranka po opominu podati še posebno odstopno izjavo, je zmotno.
VSL Sodba II Cp 348/2018
VSL00011936
ZPP člen 458, 458/1, 458/2
spor majhne vrednosti - izpodbijanje dejanskega stanja - nedovoljen pritožbeni razlog
Izpodbijanje dejanskih ugotovitev v postopku o sporu majhne vrednosti, ni dopustno, zato se pritožbeno sodišče do pritožbenih navedb, ki izpodbijajo dejanske ugotovitve sodišča prve stopnje, ne opredeljuje.
VSM Sklep V Kp 45306/2015
KAZENSKO PROCESNO PRAVO - USTAVNO PRAVO
VSM00012634
URS člen 3, 3/2, 125. ZKP člen 150, 150/1, 150/1-1, 153, 153/4, 154, 154/2, 168, 168/1, 170, 170/6, 219a, 430, 430/1
prikriti preiskovalni ukrepi - prekluzivni rok 2 leti - rok za začetek kazenskega pregona - avtentična razlaga zakona - načelo delitve oblasti - vezanost sodnika na ustavo in zakon - ustavna odločba - doktrina sadežev zastrupljenega drevesa
Odločba Ustavnega sodišča Republike Slovenije (v nadaljevanju Ustavno sodišče) U-I-246/14-20 z dne 24. 3. 2017. Ustavno sodišče je v točki 26 citirane odločbe zapisalo, da je ravnanje z izsledki, pridobljenimi s PPU, ki ga ureja četrti odstavek 153. člena ZKP, treba razlagati tako, da mora državni tožilec v roku dveh let po koncu izvajanja teh PPU: (a) ali z ustreznim aktom začeti kazenski pregon, pri čemer izsledke PPU, ki so še v njegovi posesti, pošlje preiskovalnemu sodniku (ali senatu, ki preizkuša neposredno obtožnico, oziroma sodniku posamezniku, ki odloča o obtožnem predlogu) po določbah, ki urejajo vlaganje ustreznih aktov tožilca, ali (b) izjaviti, da ne bo začel kazenskega pregona, oziroma (c) dopustiti, da se dveletni rok izteče brez take izjave oziroma začetka kazenskega pregona. Navedlo je še, da iz določb ZKP ne izhaja razlaga, da za hrambo izsledkov PPU po izteku roka dveh let od konca njihovega izvajanja zadošča "gola izjava" državnega tožilca znotraj dveletnega roka, da bo začel pregon zoper osumljenca. Taka razlaga bi namreč osumljence dejansko spravljala v arbitrarno negotovost glede bodoče odločitve državnega tožilca o kazenskem pregonu. Avtentična razlaga zakona namreč za sodišča ni zavezujoča, o čemer se je že izrekla tako sodna praksa kot pravna teorija. V skladu z določbo 125. člena Ustave je sodnik vezan na Ustavo in zakon, kar pa avtentična razlaga ni. Omenjena je le v Poslovniku Državnega zbora, ki določa le postopek njenega sprejema, ne opredeljuje pa niti njenega pomena niti njenih pravnih učinkov. Nezavezujoča narava avtentične razlage izhaja tudi iz ustavnega načela delitve oblasti (drugi odstavek 3. člena Ustave), po katerem je zakonodajalec pristojen sprejemati zakone, medtem ko je razlaga zakonov za odločanje v konkretnih primerih naloga sodne veje oblasti. Če zakonodajalec meni, da posamezna zakonska določba ni jasna, ali da so ji sodišča z razlago dala drugačno vsebino, kot ji jo je hotel dati sam, ima možnost zakon spremeniti ali dopolniti po predpisanem zakonodajnem postopku. Ob takšnem stanju zadeve, je zato po oceni pritožbenega sodišča nujno potrebna razlaga določb četrtega odstavka 153. člena in drugega odstavka 154. člena ZKP v skladu z zavezujočo razlago Ustavnega sodišča v odločbi z dne 24. 3. 2017, saj so za razliko od avtentične razlage, odločbe Ustavnega sodišča obvezne. V skladu z ustaljeno sodno prakso in obstoječo pravno teorijo ni dvoma, kaj pomeni ustrezen akt za začetek kazenskega pregona.
VSM Sklep I Cpg 46/2018
CIVILNO PROCESNO PRAVO - OBLIGACIJSKO PRAVO - ODŠKODNINSKO PRAVO
VSM00012512
OZ člen 347, 352, 353, 353/1, 357, 357/5, 965, 965/1.. ZOZP člen 18, 18/1.. ZPP člen 254, 254/3, 339, 339/1.
odškodninska terjatev - obvezna zavarovanja v prometu - tožbeni zahtevek ZPIZ - izpad prispevkov za pokojninsko in invalidsko zavarovanje - višina škode - dokazovanje z izvedencem - dokazna ocena izvedenskega mnenja - dokaz z novim izvedencem - zastaranje odškodninske terjatve za škodo, povzročeno s kaznivim dejanjem
Že sama dikcija prvega odstavka 18. člena ZOZP predpostavlja, da bi poškodovanec ostal neprekinjeno v obveznem zavarovanju in plačeval prispevke za pokojninsko in invalidsko zavarovanje vse dokler ne bi izpolnil pogojev za pridobitev pravice do starostne pokojnine. Izvedenec v svojih pojasnilih in odgovorih na pripombe tožene stranke ni bil prepričljiv in se glede na način njegove argumentacije metode dela in izračuna škode poraja utemeljen dvom v pravilnost podanega mnenja. Izvedenec je tako neprepričljivo zavrnil pripombe tožene stranke,ki so strokovne narave in na katere sodišče brez ustreznega strokovnega znanja, ne more odgovoriti. Izvedenec bi moral pojasniti metode ter pravila znanosti in stroke, na podlagi katerih je podal ugotovitve glede strokovnih vprašanj, zlasti ob dejstvu, da je v dopolnitvi mnenja uporabil drugačno metodo izračuna škode kot v izvedenskem mnenju. Le na ta način bi bilo mogoče preveriti kakovost in prepričljivost podanih ugotovitev. Ker slednjega v ustni dopolnitvi mnenja ni naredil, njegovo mnenje težko ocenimo kot prepričljivo in strokovno dovolj argumentirano.
VDSS Sklep Psp 136/2018
VDS00013457
ZPP člen 117, 117/2, 120, 120/1.
vrnitev v prejšnje stanje - zavrženje predloga - rok za vložitev predloga - zamuda roka
Tožnik je za zamudo (neudeležba na naroku) izvedel že tedaj, ko mu je bila vročena sodba sodišča prve stopnje, to pa je bilo 8. 1. 2018. Predlog za vrnitev v prejšnje stanje je vložil 7. 2. 2018, torej po poteku 15-dnevnega roka, določenega v drugem odstavku 117. člena ZPP. Ker gre za zamujen rok, v tem primeru vsebinska presoja samega predloga ni dovoljena. Zato je predlog zavrnitev v prejšnje stanje pravilno zavržen.
VSL Sklep IV Cpg 410/2018, enako tudi ,
SODNI REGISTER - STEČAJNO PRAVO
VSL00012129
ZFPPIPP člen 427, 427/1, 427/2-2, 428, 428/2, 433, 433/1, 434, 434/1
izbris iz sodnega registra brez likvidacije - upravičeni predlagatelj - lastnik objekta
Iz navedenega izhaja, da lastnik objekta, ki stoji na istem naslovu, ki je v sodni register vpisan kot poslovni naslov določene pravne osebe, ni oseba, ki bi bila zavezana obvestiti registrsko sodišče, da navedena pravna oseba na tem naslovu ne posluje in nima urejenega hišnega predalčnika. Le v kolikor bi predlagateljica trdila, da subjektu vpisa ni dala dovoljenja za poslovanje na naslovu K., bi lahko nastopala kot upravičena predlagateljica začetka postopka izbrisa iz sodnega registra brez likvidacije subjekta vpisa. Vendar pa tega ni trdila.
VSC Sklep I Ip 110/2018
VSC00013352
ZIZ člen 33, 226, 226/4, 226/6
uveljavitev nedenarne terjatve - zagrožena denarna kazen - vpogled v dokumentacijo
Ker dolžnik še vedno ni izpolnil obveznosti, je sodišče prve stopnje z izpodbijanim sklepom utemeljeno zvišalo zagroženo denarno kazen iz prvotnih 10.000,00 na 12.000,00 EUR, kar je še vedno upoštevaje pomen dejanja ter druge okoliščine primera.
VSL Sklep I Cp 2220/2017
CIVILNO PROCESNO PRAVO - OBLIGACIJSKO PRAVO
VSL00012627
ZPP člen 339, 339/2, 339/2-8. OZ člen 287, 287/1
prekoračenje trditvene podlage - kršitev pravice do izjavljanja v postopku - vračunavanje izpolnitve - vrstni red vračunavanja
Sodišče je štelo, da je toženec z nameni nakazil, ki jih je navedel na plačilnih nalogih, opravil izbiro o izpolnitvi, o kateri je bila tožeča stranka obveščena. Pri tem pa je sodišče prekoračilo trditveno podlago tožene stranke, ki tega ni zatrjevala, pač pa je tekom postopka trdila le, da je terjatev do tožeče stranke že poplačala.
VSM Sodba III Kp 39497/2017
VSM00012375
KZ-1 člen 51, 51/1, 51/1-3, 74, 74/2, 186, 186/1. ZKP člen 371, 371/1, 371/1-11, 373, 386
absolutna bistvena kršitev določb kazenskega postopka - protispisnost - odločilno dejstvo - konkretizacija pritožbenih očitkov - zmotna in nepopolna ugotovitev dejanskega stanja kot pritožbeni razlog - celovita dokazna ocena - spreminjanje izjav - sugestivno vprašanje - kaznivo dejanje neupravičenega prometa z mamili - odločba o kazenski sankciji - uporaba omilitvenih določil - odmera kazni - odvzem protipravne premoženjske koristi
Pritožba uveljavlja t.i. protispisnost kot bistveno kršitev določb kazenskega postopka, ki je po zakonski dikciji 11. točke prvega odstavka 371. člena ZKP podana takrat, ko je o odločilnih dejstvih precejšnje nasprotje med tem, kar se navaja v razlogih sodbe o vsebini listin ali zapisnikov o izpovedbah med postopkom in samimi temi listinami oziroma zapisniki. Nasprotje, ki ga pritožba izpostavlja, se ne nanaša na prav nobeno odločilno dejstvo.